Ти попита Whilli как става пускане на спрян от движение автомобил.
Временно спрените превозни средства се пускат в движение по желание на собственика след отстраняване на причините, поради които са били спрени. В някои случаи трябва да се извърши и преглед за техническа изправност.
Спрените превозни средства за техническа неизправност се пускат в движение служебно задължително след преглед за техническа изправност. Ако автомобилът е спрян заради липса на застраховка „Гражданска отговорност“ – мярката важи до сключването ѝ. Информацията се получава по служебен път.
Превозните средства, спрени от движение от органите на съдебната власт или НАП, се пускат в движение след писмено предписание за вдигане на забраната.
Само Пътна полиция може да извърши тази услуга. За целта се подава заявление, към което се прилагат следните документи:
документ за самоличност; валиден документ за преминат технически преглед. При липса на такъв (вкл. наличие на документ с изтекъл срок) се извършва нов технически преглед;  застраховка "Гражданска отговорност" и бланка на двустранен констативен протокол за ПТП; документ за платен данък за превозното средство; документ за платена държавна такса; нотариално заверено пълномощно - когато регистрацията се заявява от пълномощник